નાતાલ અને થર્ટી ફર્સ્ટના મીની વેકેશનમાં ગીર સોમનાથ જીલ્લાના વડા મથક વેરાવળમાં વિદેશી દારૂની રેલમછેલ થતી હોય છે પરંતુ તાજેતરમાં ડીજીપીની વિજીલન્સ સ્કોવોડએ સોરઠમાં વિદેશી દારૂ ની પ્રવૃત્તિ સામે ઘોંસ બોલાવતા મોટા ભાગના બુટલેગરો જંગી દારૂના જથ્થા સાથે ઝડપાયા હોવાથી રોડ માર્ગે વિદેશી દારૂનો જથ્થો જિલ્લામાં લાવવામાં હાલ ભીંસ વઘતા બુટલેગરો એ દરીયાઇ માર્ગે વિદેશી દારૂનો જથ્થો ઘુસાડવા સક્રીય બન્યા છે.